XARXA ESPANYOLA D'UNIVERSITATS SALUDABLES (REUS) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2127)
  + [Valencià](/va/acuerdo/2127)






Selector de idioma

Leer

* [Español](/es/acuerdo/2127)
* [Valencià](/va/acuerdo/2127)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





XARXA ESPANYOLA D'UNIVERSITATS SALUDABLES (REUS)[Butlletí Oficial Universitat d'Alacant](/ca/Publicacion)
=========================================================================================================

Secretaria General

Butlletí Oficial Universitat d'Alacant





XARXA ESPANYOLA D'UNIVERSITATS SALUDABLES (REUS)

Data d'aprovació
:   27/09/2012

Data de publicació
:   02/10/2012

Òrgan competent
:   Consell de Govern

Secció
:   ANUNCIS

* [Ver acuerdo en formato **PDF**](/pdf.asp?pdf=2127.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2127)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2127)
  + [Compartir acuerdo en 

    X](https://twitter.com/intent/tweet?via=UA_Universidad&text=XARXA ESPANYOLA D'UNIVERSITATS SALUDABLES (REUS)&url=https://www.boua.ua.es/va/acuerdo/2127)

**Títol:** XARXA ESPANYOLA D'UNIVERSITATS SALUDABLES (REUS)

**Secció:** ANUNCIS

**Òrgan:** Consell de Govern

**Data d'aprovació:** dijous, 27 de setembre de 2012

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 27 DE SETEMBRE ZCV 3482, VA APROVAR, PER UNANIMITAT, L'ADHESIÓ DE LA UNIVERSITAT D'ALACANT A LA XARXA ESPANYOLA D'UNIVERSITATS SALUDABLES (REUS).

XARXA ESPANYOLA D'UNIVERSITATS SALUDABLES (REUS)

La Xarxa Espanyola d'Universitats Saludables (REUS) està formada per un conjunt d'Institucions compromeses amb la promoció de la salut en l'entorn universitari.

És una iniciativa a favor de la salut en la qual actualment participen universitats de tot Espanya, la Conferència de Rectors d'Universitats Espanyoles, el Ministeri de Sanitat, Serveis Socials i Igualtat, el Ministeri d'Educació, Cultura i Esport i algunes estructures autonòmiques de salut pública. Aquesta xarxa es va constituir el 22 de setembre de 2008 amb l'objectiu de reforçar el paper de les universitats com a entitats promotores de la salut i el benestar dels seus estudiants, el seu personal, i de la societat en el seu conjunt, liderant processos de canvi social i donant-los suport.

Actualment hi ha un Acord marc de col·laboració entre el Ministeri de Sanitat, Serveis Socials i Igualtat, el Ministeri d'Educació, Cultura i Esport i la Conferència de Rectors de les Universitats Espanyoles per al desenvolupament de la Xarxa Espanyola d'Universitats Saludables.

El treball en xarxa és essencial per a promoure la salut, entenent per xarxa una agrupació d'individus, organitzacions i agències, organitzats de forma no jeràrquica entorn de temes o preocupacions comunes, que s'aborden de manera activa i sistemàtica, sobre la base del compromís i la confiança.

Principis, Objectius, Estructura de la Xarxa actualitzat el 6 de febrer de 2012. (Document complet)

Membres de la REUS

Universitats (actualitzat a 15 de juny de 2012)

1. [Universitat d'Almeria](http://www.ual.es/)
2. [Universitat de Cadis](http://www.uca.es/es/)
3. [Universitat de Còrdova](http://www.uco.es/)
4. [Universitat de Huelva](http://www.uhu.es/)
5. [Universitat Internacional d'Andalusia](http://www.unia.es/)
6. [Universitat de Sevilla](http://www.sacu.us.es/)
7. [Universitat Pablo Olavide de Sevilla](http://www.upo.es/portal/impe/web/portada)
8. [Universitat de Saragossa](http://www.unizar.es/universidadsaludable/)
9. [Universitat d'Oviedo](http://www.uniovi.es/inicio/)
10. [Universitat Autònoma de Barcelona](http://www.uab.es/)
11. [Universitat de Girona](http://www.udg.edu/)
12. [Universitat Rovira i Virgili de Tarragona](http://www.urv.cat/)
13. [Universitat de Cantàbria](http://www.unican.es/index.html)
14. [Universitat de Vigo](http://vicou.uvigo.es/campus-convida)
15. [Universitat de La Rioja](http://www.unirioja.es/universidad/rii/RSU/Promocion%20de%20la%20Salud/PromocionSalud.shtml)
16. [Universitat Complutense de Madrid](http://www.ucm.es/)
17. [Universitat Rey Juan Carlos de Madrid](http://www.urjc.es/)
18. [Universitat de Múrcia](http://www.um.es/reus/)
19. [Universitat Pública de Navarra](http://www1.unavarra.es/unidadaccionsocial/programas/programa-de-universidad-saludable)
20. [Universitat de les Illes Balears](http://www.uib.es/)
21. [Universitat Miguel Hernández d'Elx (Alacant)](http://www.umh.es/)
22. [Universitat Autònoma de Madrid](http://www.uam.es/ss/Satellite/es/home)
23. [Universitat d'Alcalá d'Henares (Madrid)](http://www.uah.es/)
24. [Universitat de València](http://www.uv.es/)
25. [Universitat de Lleó](http://servicios.unileon.es/reus/)
26. [Universitat de Salamanca](http://www.usal.es/webusal/)
27. [Universitat Abat Oliva - CEU (Barcelona)](http://www.uao.es/)
28. [Universitat de Barcelona](http://www.ub.edu/saludable/)
29. [Universitat d'Extremadura](http://www.unex.es/)
30. [Universitat Jaume I](http://www.uji.es/)

Ministeri de Sanitat, Serveis Socials i Igualtat

Estructures de salut pública d’aquestes comunitats autònomes

* [Andalusia](http://www.juntadeandalucia.es/salud/sites/csalud/portal/index.jsp?idioma=es)
* [Catalunya](http://www.gencat.cat/temes/cat/salut.htm)
* [Navarra](http://www.navarra.es/home_es/Temas/Portal+de+la+Salud/Ciudadano/)
* [La Rioja](http://www.larioja.org/npRioja/default/defaultpage.jsp?idtab=444603)
* [Madrid](http://www.madrid.org/cs/Satellite?pagename=PortalSalud/Page/PTSA_home)
* [Murcia](http://www.murciasalud.es/)
* [Aragó](http://www.aragon.es/saludpublica)
* [Comunitat Valenciana](http://www.san.gva.es/)
* [Illes Balears](http://www.caib.es/govern/organigrama/area.do?lang=ca&coduo=11)

[Ministeri d'Educació, Cultura i Esport](http://www.educacion.gob.es/portada.html)

[Conferència de Rectors de les Universitats Espanyoles](http://www.crue.org/)

LA UNIVERSITAT D'ALACANT: UNA UNIVERSITAT SALUDABLE

LA UNIVERSIDAD DE ALICANTE: UNA UNIVERSIDAD SALUDABLE

La universitat com a centre de treball, educatiu i institució d'especial rellevància mentre que investiga i garanteix l'avanç de la nostra societat no és aliena al valor salut. Però es requereix un major esforç col·lectiu que, complint amb les seues principals missions, siga capaç d'iniciar, al seu si, amb més profunditat, un procés de creació de salut per a la comunitat universitària i la societat en conjunt.

La UA ve desenvolupant activitats d'entorns saludables des de fa 25 anys. Va participar en els inicis del projecte ciutats saludables en el món de parla hispana, i va coordinar amb la Conselleria de Sanitat una àmplia xarxa de ciutats i pobles (fins a 250) que van treballar en ciutats saludables fins a l'any 1995; aquests projectes iniciats en els anys 80 es van desenvolupar primordialment en entorn analògic sense Internet.

La Universitat d'Alacant compta amb un campus privilegiat, tant en la seua infraestructura urbanística i paisatgista com arquitectònica. La universitat, creada amb el suport entusiasta de la societat alacantina, s'ha convertit en un entorn de transmissió i producció del coneixement, però també d’interacció i comunicació, obert i accessible, afavoridor de l'esport, la cultura i el passeig pels seus múltiples espais. Aquest projecte pretén posar els mitjans per a aconseguir que la Universitat d'Alacant siga reconeguda com a Universitat Saludable i protegida, mitjançant l'augment del valor del seu patrimoni i els seus actius en salut, tal com es va establir en 1986 en la Carta d'Otawa per a la Promoció de la Salut en la qual prioritzava «la creació d'entorns que promoguen la salut». Es proposa una estratègia d'acció que combine activitats de diagnòstic amb actuacions derivades de la literatura científica o diagnòstics prèviament fets, des d'una perspectiva oberta, horitzontal i participativa que permeta identificar, valorar i aprofitar tot allò que genere o puga generar salut i contribuïsca a crear en els seus usuaris reals i potencials una imatge de qualitat que afavorisca l'orgull de pertinença a una comunitat saludable.

El projecte, a més, té l'objectiu de vertebrar-se amb un de més ampli, com és el d'Alacant ciutat saludable.

Objectiu general: Interioritzar en la comunitat universitària el concepte de salut des d'una perspectiva àmplia, lliure i participativa que permeta desenvolupar conductes saludables i identificar els actius existents en la UA per a aconseguir-ho.

Objectiu operatiu: Sumar-nos a la Xarxa Espanyola d'Universitats Saludables: [http://servicios.unileon.es/reus/files/2011/07/principios-objetivos-y-estructura-de-la-reus.pdf](http://servicios.unileon.es/reus/files/2011/07/principios-objetivos-y-estructura-de-la-REUS.pdf)

Objectius específics:

En el desenvolupament dels objectius proposats cal destacar la importància del Centre de Prevenció i de la Facultat de Ciències de la Salut de la UA com a referents, coordinadors i impulsors, a més de comptar amb la participació activa de la resta de col·lectius, centres i serveis de la UA, que s'incorporaran de manera progressiva en el projecte com a promotors de salut.

1. Fer un mapatge dels actius en salut de la Universitat, els seus entorns i els seus estudiants: elaborar un inventari del patrimoni de salut de la Universitat, seguint l'enfocament de John McKnight, amb especial èmfasi en els estudiants i en la infraestructura docent i investigadora com a actius de salut de la universitat i per a la universitat. Aquest inventari del patrimoni de salut té la finalitat de facilitar, mitjançant tècniques de màrqueting, publicitat i senyalització una oferta de la universitat com un entorn saludable.

2. Fer un inventari de bones pràctiques per a una universitat saludable (activitats esportives, alimentació, oci…).

3. Elaborar un diagnòstic de salut i qualitat de vida de la comunitat universitària. La universitat i els seus actors: Es reunirà informació per a la promoció de la salut en la universitat mitjançant l'opinió de la població universitària. Part d'aquest estudi ja el va fer la Universitat d'Alacant (Activitat 1: La qualitat de vida i l'estat de salut dels estudiants universitaris, publicat el 2004

<http://www.cervantesvirtual.com/obra-visor/la-calidad-de-vida-y-el-estado-de-salud-de-los-estudiantes-universitarios--0/html/>

i els resultats de llavors poden ser comparats amb els actuals de cara a  elaborar recomanacions que contribuïsquen a fer de la Universitat d'Alacant un entorn més amigable per als seus residents.

4. Identificar problemes de salut i establir programes d'intervenció, a través del servei de prevenció i amb la col·laboració d'estudiants de ciències de la salut mitjançant la recollida de paràmetres de salut (TA, pes, índex de massa corporal…) entre la comunitat universitària (estudiants, PAS, PDI).

5. Desenvolupar el campus cardioprotegit mitjançant la instal·lació de dispositius de ressuscitació cardiopulmonar assistits i la formació de personal per al seu ús adequat.

6. Identificar agents de salut en la comunitat universitària (centres, departaments, serveis, estudiants…) que participen de manera activa en el desenvolupament i implantació del projecte.

7. Utilitzar les tecnologies de la informació i comunicació per a explorar l'ús de xarxes socials com a eina avaluable de promoció de la salut en la Universitat d'Alacant: Creació d'un grup de Facebook «Alacant Universitat Saludable» per a facilitar la comunicació entre els impulsors del projecte, els agents de salut voluntaris i el públic en general, en el qual es donarà compte de les troballes dels resultats de les anteriors activitats. Posteriorment, s'usaran les eines estàndards de avaluació en Facebook per a mesurar-ne la implantació, i en una fase més avançada, s’usaran les eines de "desenvolupadors" per a valorar les mencions en tot l'univers Facebook de paraules clau relacionades amb el projecte Alacant Universitat Saludable.

8. Impulsar mesures de sostenibilitat (qualitat de l'aire, ús racional d'aparcaments, espais…) que contribuïsquen a millorar el campus.

9. Desenvolupar activitats de promoció de la salut de manera transversal en el campus (activitats culturals, docents…).

10. Promocionar hàbits i conductes saludables en la comunitat universitària amb especial atenció a la salut laboral.

11. Identificar, planificar i desenvolupar línies d'investigació sobre Entorns Saludables i Promoció de la Salut.

12. Generar fòrums d'anàlisi, debat i reflexió sobre entorns saludables i promoció de la salut.

13. Afavorir la participació internacional (fòrums, postdoctorats, reunions…)

14. Impulsar la creació de la Xarxa Lluis Vius d’Universitats Saludables

15. Incorporar la perspectiva de gènere de manera transversal en tot el projecte.

Recursos:

El projecte pot ser desenvolupat quasi íntegrament amb els recursos humans i materials disponibles en l'actualitat en els diferents centres i serveis. Per a determinades accions pot ser necessària la realització de cartells, fullets o pòsters.

transversal en todo el proyecto.

Recursos:

El proyecto puede ser desarrollado casi en su totalidad con los recursos humanos y materiales disponibles en la actualidad en los diferentes centros y servicios. Para determinadas acciones puede ser necesaria la realización de cartelería, folletos o posters.





[Carretera Sant Vicent del Raspeig s/n  
03577 Sant Vicent del Raspeig - Alacant  
 Tel. 78 799 4828 - Fax 89 489 9007](https://www.google.es/maps/@42.036048,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12891&trk=tyah&trkInfo=tarId%2I4747749568008%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)